

**FORSIDE FOR INNLEVERING**

**TILGJENGELIGHET**

|  |  |  |  |
| --- | --- | --- | --- |
|  | **Fri** |  | **Begrenset** |

|  |  |  |
| --- | --- | --- |
| **Emnekode og emnenavn:** | **PJ2100** | |
| **Tittel norsk:** | **MSF-dokumentasjon for eksamen PJ2100 Gruppe 5** | |
| **Eventuell oppdragsgiver:** | **Siri Fagernes** | |
| **Utleveringsdato:** | **29.03.2016** | |
| **Innleveringsdato:** | **07.04.2016** | |
| **Antall sider:** |  | |
| **Antall ord:** |  | |
| **Sammendrag (maks 100 ord):**  **Dette dokumentet er en rapport for den iterative prosessen vi har gått igjennom i dette prosjektet. Vi har brukt MSF-rammeverket for å rapportere alle aspektene av prosjektet i dette dokumentet.** | | |
| **Gruppenummer:** | **5** | |
| **Studentnavn:** | **Studentnummer:** | **Signatur:** |
| **Amrit Singh** | **702861** |  |
| **Sophie Parker** | **702843** |  |
| **Joakim Engen Jacobsen** | **703408** |  |
| **Edvard Schanke Blunck** | **703409** |  |
| **Omar Ilyas** | **702921** |  |
| **Studentens signatur er også en bekreftelse av at hun/han har gjort seg kjent med, og fulgt, Westerdals Oslo ACTs retningslinjer for intellektuell redelighet (i henhold til studiekontrakt).** | | |

## Visjoneringsfasen

## Visjonsdokument

**Løsning**

Webløsningen vår skal fungere som et bindeledd mellom elever og lærere fra de ulike linjene ved Campus Fjerdingen, det nye skolebygget til Westerdals Oslo ACT. Fjerdingen er et nytt campus som er i bruk fra sommeren 2016 og vil da huse elever som tidligere aldri har jobbet sammen eller møtt hverandre. I en slik situasjon vil en plattform hvor både elever og lærere kan møtes, være svært gunstig. Studieretningene som Campus Fjerdingen skal huse har et stort spekter og inkluderer alt fra kunstfag, ledelse og teknologi. Vår problemstilling er å tette disse hullene som kan oppstå i et skolemiljø med så ulike retninger. Tverrfaglighet skal ikke bare være mulig – det skal være enkelt.

**Visjon og mål**

Visjonen vår er at webløsningen skal være en ressurs for elever og lærere og skape muligheter for vennskap, samarbeid og utveksling av ideer. En ressurs som er enkel, intuitiv og oversiktlig på alle mulige måter. Vi vil lage en webløsning som skal fremstå som en plattform med åpent sinn, der alle forslag blir vist og tatt imot, både av elever og lærer. Input fra begge disse vil for mange være svært nyttig, og helt nødvendig.

**Avgrensninger for versjonen (1)**

Første utkast av denne webløsningen vil være en enkel skisse, uten funksjonalitet i det heletatt. Det vil være en ‘wireframe’ som viser det grove designet av vår nettside, hvor det trengs forklaringer til for å skjønne hvilke funksjonaliteter vi ser for oss. Skissen vil vise hvor vi tenker å ha bilder, tekst og knapper på siden, men ikke stort mer. Denne avgrensningen gjøres fordi vi ikke kan begynne å lage en webløsning uten en klar formening om hvordan den skal se ut. Å bruke wireframes for å få frem dette er det lureste alternativet, da det viser hvilke elementer vi ser for oss at skal være hvor.

Dersom de mer detaljerte design-modellene er på plass før første (iterasjon 1) innleveringsfrist, vil de bli lagt med.

**Avgrensninger for iterasjonen (1)**

I den første iterasjonen i dette prosjektet har vi valgt å fokusere på planlegging, idemyldring og den mer teoretiske delen av oppgaven. Vi føler det er viktig å ha dette på plass innen vi begynner å kode, lage det reelle designet og teste ut de ulike aspektene. Det er mange aspekter som skal planlegges ved en slik webløsning, og vi føler at vi skal bruke de første dagene godt til å planlegge, slik at det utgjør en mindre risiko senere i prosjektet.

**Roller i teamet**

|  |  |  |
| --- | --- | --- |
| Rolle | Navn | Beskrivelse |
| MSF-ansvarlig | Sophie Parker | Overordnet ansvar for MSF-dokumentet og delegerer oppgaver for dette. |
| Versjonshåndterings ansvarlig (GIT) | Edvard Munck | Overordnet ansvar for versjonshåndtering ved bruk av GIT, sørger for ryddighet og har oversikt over alle pushes og merges for å forhindre unntak eller tap av data. |
| Designansvarlig | Omar Ilyas | Overordnet ansvar for designprosessen, wireframes og delegerer oppgaver for dette. |
| PHP-ansvarlig | Joakim Engen Jacobsen | Overordnet ansvar for alle PHP moduler/elementer i webløsningen. |
| HTML/CSS ansvarlig | Amrit Singh | Overordnet ansvar for HTML/CSS kode og samarbeider med designansvarlig om oppbyggning (CSS). |

**Aktører**

For vår webløsning er målgruppen og bruksområde veldig klart. Det er en løsning for elever og læreren ved Campus Fjerdingen og webløsningen vil derfor ha en begrenset liste med aktører.

* Administrator

(Vi som opprettholder websiden)

* Elev

(Har egen brukerkonto og kan legge ut ønsker etc. direkte)

* Lærer


(Har egen brukerkonto og kan legge ut forelesninger etc. direkte)

Alle disse er primæraktører som vil anvende vår løsning og som har mål av verdi for vår løsning. Det kan også være systemer som blir anvendt av løsningen vår, men dette er ikke relevant for oss.

Dersom webløsningen vår skulle blitt realisert til det punktet vi ønsker, ville aktørbildet vårt vært annerledes. Vårt konsept for nettsiden ville blant annet inkludert en betalingsløsning, og dermed også hatt med for eksempel Visa Norge som aktør. Da ville vi også hatt en liste med aktører i form av systemer som vår webløsning av avhengig av.

**Lagring av dokumenter**

Vi bruker GitHub for vår organisering av dokumenter. I GitHub har vi delt det opp i branches slik at vi kan jobbe hver for oss upåvirket av de andre dokumentene og andre endringer. Når vi er ferdig med endringene eller oppdateringene av et dokument blir det lagt sammen med resten av prosjektet igjen. Å bruke GitHub gir oss fordeler som at vi alltid har en backup liggende og at alle i prosjektet kan holde seg oppdatert til enhver tid.



**Risikoplan (se vedlegg)**


Vi har satt opp en risikoplan som lister opp aspektene ved prosjektet som vi anså om viktige for hva som kunne gå galt under prosjektet. Det innholder en risikovurdering, forebyggende tiltak og en ide om hva vi skal gjøre dersom noen av punktene skulle inntreffe. Vi valgte kun å ta høyde for de 10 mest relevante risikoene. Andre hendelser kan selvfølgelig inntreffe, men vi mener vi har tatt høyde for risikoer som kan lage problemer i prosjektet og tiltak vi kan gjøre for å forhindre dette. Planen ble satt opp etter en vurdering av forhold som kunne inntreffe og skade prosjektets fremgang.

## Planleggingsfasen

## Funksjonell spesifikasjon

**Konseptuelt design**

|  |
| --- |
| **Use Case**: Registrere workshop |
| **Primæraktør**: Elev |
| **Beskrivelse**: Elev registrerer workshop på websiden og publiserer slik at andre kan melde seg på. |
| **Forbetingelse**: Brukeren er elev/lærer ved Westerdals Oslo ACT, Campus Fjerdingen. |
| **Utføring**: 1. Logger inn |
| 2. Oppretter workshop |
| 3. Publiserer workshop |
| 4. Workshop blir registrert og publisert på siden |
| **Alternativ utføring:** |
| 1a. Eleven har ikke brukerprofil |
| 1a1. Eleven må opprette en profil med studentnummer for å kunne logge inn. |
| **Etterbetingelse**: Workshopen blir registrert og er klar for påmelding. |



For eksempelet vårt med use case valgte jeg ‘Registrere workshop’. Dette er fordi ‘Kurs’ varianten vil fungere på samme måte, og dermed vil dette use caset være representerende for andre aspekter av webløsningen også.

**Logisk design (alle skisser/bilder av prototypen ligger vedlagt i egen mappe)**

Løsningen vår skal som sagt fungere som et bindeledd mellom lærere og elever. Det vil også fungere som et bindeledd mellom kun elevene, da Campus Fjerdingen skal fylles med elever som ikke har møtt hverandre tidligere. På grunn av begrensningene ved prosjektet vil det vi beskriver være et konsept. Hvordan vi ser for oss at siden skulle fungere, men kun noen av delene vil bli oppfylt ved endt prosjekt.

Webløsningen skal være en læringsportal, men likevel en sosial plattform. Vi har ved flere anledninger slitt med å få med oss workshops som blir opprettet, ekstra forelesninger lærere setter opp og manglet et sted for å legge ut ønsker. Vår webløsning skal ha muligheter for alt dette. Hver elev ved Campus Fjerding vil tildeles sin egen profil ved bruk av studentnummeret som identifikasjon. Er du ikke elev med gyldig studentnummer, kan du heller ikke opprette en konto.

Vi vil forsøke å følge Nielsen, Jakob (2012) sine 5 kvalitetskomponenter på en nettside:

* **Learnability**: How easy is it for users to accomplish basic tasks the first time they encounter the design?
* **Efficiency**: Once users have learned the design, how quickly can they perform tasks?
* **Memorability**: When users return to the design after a period of not using it, how easily can they reestablish proficiency?
* **Errors**: How many errors do users make, how severe are these errors, and how easily can they recover from the errors?
* **Satisfaction**: How pleasant is it to use the design?

Disse punktene inneholder spørsmål vi skal stille oss selv under hele prosjektet. Vi skal bruke de slik at vi hele tiden har en oversikt over hvordan vi ligger an, og til hvilken grad brukernes behov og brukervennlighet blir oppfylt. Alle disse punktene omhandler aspekter som en svært sentralt i webutvikling og vil gjøre store utslag for brukeren.

Forsiden skal ha et enkelt, rent, men samtidig intuitivt design. Likevel vil visibility (synlighet) stå i sentrum. De funksjonene vi skal ha tilgjengelig på forsiden skal være synlige, klare og la brukeren raskt skjønner hva som vil skjer dersom knappen blir trykket på. Det enkle designet vil gjøre at spillerommet for funksjoner på forsiden begrenser seg, men alle de nødvendige funksjonene for videre navigering på siden skal være tilgjengelig. Ved å gjøre dette vil begrensningene for brukeren også være tilgjengelig, slik at rommet for feilnavigering er minimalt. Dette Den skal virke appellerende til både yngre og eldre (elever og lærer) og dermed må vi satse på et tidløst design som kan brukes av alle. Forsiden skal bestå av en header som inneholder en representerende overskrift (eksempelvis Campus Fjerdingen) og undersider generelle ting som ‘Hva er woact?’, ‘Om oss’ og ‘Logg inn’ (se vedlegg). Knappene som skal holde på hovedfunksjonene på siden (kurs, workshop og sosialt) vil være midtstilt på forsiden, slik at det de kommer tydelig frem. Knappene skal være formet, og midtstilte med en fadet bakgrunnsfarge for å skape litt strukturer og dybde på siden. Vi vil gå for lyse farger da vi føler at dette vil gi et bedre og mer tiltrekkende resultat før øye.

Headeren fra forsiden skal føres videre til hver underside. Dette skaper en god sammenheng og viser at man beveger seg inn på en underside. Undersidene skal følge en rød tråd fra forsiden og derfor tar vi også med den formede knappen et sted på siden. Dette handler om consistency og vil gjøre at de lignende funksjonalitetene på undersiden, vil ha samme funksjon som på forsiden. I motsetning til forsiden vil undersidene bestå av rektangulære underknapper (‘Opprett’, ‘Legg ut ønske’ og ‘Meld på’), men fortsatt med den samme fadede bakgrunnen (se vedlegg). Dette gjør at designe vil være sammenhengene og brukeren vil hele tiden vite at han/hun befinner seg på samme nettside.

**Fysisk design**

I utarbeidelsen av webløsningen vår har vi flere ulike teknologier og verktøy for å oppnå vårt ønskede resultat.

|  |  |
| --- | --- |
| **Teknologi** | **Beskrivelse** |
| HTML | Brukes til å kode selve webløsningen og strukturere all informasjon vi skal ha med. |
| CSS | Brukes til å styre hvordan HTML-koden vår blir fremvist i nettleseren. Det generelle designer med bakgrunner, fonter etc. |
| PHP | PHP brukes for å programmere mot databasen vår hvor bruker skal kunne legge inn input og registreringer på nettsiden. |
| MySql | MySql er databasen vi bruker hvor vi lagrer informasjonen som brukeren legger inn og registrerer på nettsiden. |


|  |  |
| --- | --- |
| **Verktøy** | **Beskrivelse** |
| Brackets/Sublime | Teksteditorprogrammer laget spesifikt for koding av ulike slag. |
| SmartFTP/integrert FTP-tjeneste hos webhost | Brukes for å kunne laste opp til webhost. |
| GIT | Brukes til versjonshåndtering med en remote repository på GitHub.com |
| Adobe Photoshop og Inkscape | Brukes til å redigere/opprette bilder og/eller vektorer etter behov. |
| XAMPP/MAMP | Brukes for å opprette et lokalt rammeverk for å kode/teste PHP. |
| Word/Excel | Brukes for å dokumentere prosjektet i form av rapporter og planer. |
| Safari/Chrome/Firefox | Diverse nettlesere som brukes for å teste/se på webøsningen underveis i prosjektet. |

## Utviklingsfasen

## Testcases, usabilit, oppsett osv.

**Avgrensning for iterasjonen (2)**

I vår andre iterasjon begynner vi utviklingsfasen og vil fortsette med stabiliseringsfasen og utrullingsfasen. Denne iterasjonen vil i all hovedsak handle om koding av HTML/CSS, PHP og databasefunksjonalitet, samtidig som dette går hånd i hånd med designdelen av vår webløsning. Vi vil også bruke risikoplanen (se vedlegg) og prosjektplanen (se vedlegg)som åpne dokumenter, slik at det vil også ligge fokus på å holde disse oppdatert og fullverdige.



Bildet viser hvordan risikoanalysen er en kontinuerlig prosess, slik at dokumentet vi opprettet i iterasjon 1 bli oppdatert utover i iterasjon 2. Det er en konstant risikoanalyse og en prosess som man kan tjene stort på med tanke på at vi kan unngå store feil i vår utviklingsprosess.

**Avgrensninger for versjonen (2)**

Scopet for denne versjonen av vår webløsningen vil være mer omfattende enn i første iterasjon. På dette tidspunktet skal vi ikke kun levere en skisse, men en fullt funksjonell webløsning med hovedside, undersider og eget design. Likevel vil det finnes avgrensninger for denne versjonen også. Denne versjonen skal være fungerende, men med tanke på at vår webløsning er en del av et større og mer omfattende konsept (se visjon) vil vi ikke få realisert eller prioritert flere funksjoner. Vi har bestemt oss for å fokusere på at hoveside og de 3 undersidene som er krevd av oss, blir fullført på en god og gjennomført måte. Slik at vi heller kan ha muntlige beskrivelser av hvordan vi ser for oss at resten av webløsningen skal fungere i teorien, uten at det teksniske er tilstede. Da sørger vi samtidig for at det vi faktisk produserer er av den beste kvaliteten vi kan legge frem.

Kildekode

Testcases

**Markedsføringsmateriell**

Da dette prosjektet er et eksamensprosjekt har vi ikke med markedsføringsmateriell for webløsningen vår. Markedsføring er et aspekt vi ville tatt i betraktning dersom webløsningen vår ikke kun var en del av et konsept, men at det var en fullført og fullverdig webside. Siden dette ikke er tilfellet vil vi ikke drive markedsføring for webløsningen vår, utover det faktum at vi skal ”selge” ideen vår til sensor og begrunne valgene våre deretter.

## Stabiliseringsfasen

## Testresultater, dokumentasjon osv.

Testresultater og feillister

## Utrullingsfasen

## Supportmateriell, prosjektrapport.

<sjekk liste/mal artefakter MSF>

## Referanser/litteraturliste

Orlikowski, W., and Baroudi, J. J. (1991). “Studying Information Technology in Organizations: Research Approaches and Assumptions.” *Information Systems Reseach*, 2(1), pp.1-28.

Rainer, R. K., and Cegielski, C. G. (2011). *Introduction to Information Systems*: Wiley. 3rd Edition

<https://www.nngroup.com/articles/usability-101-introduction-to-usability/>

## Vedlegg

##### Arbeidskontrakt

##### Risikoplan

##### Prosjektplan

1. Prosjektlogg
2. Prototype-design(skisser/bilder)